《送僧归护国寺》
宋代·李及

高迹宁留得，禅心万法空。
来从丹阙下，去返赤城中。
入舫袈裟月，穿林锡杖风。
何时结香社，宴寂与师同。

作者简介：宋范阳人，后徙郑州，字幼几。登进士第。历官大理寺丞、三司户部副使、工部侍郎，曾知陇、延、秦、杭、郓等州及应天、河南等府。所至简严，乐道人善。知杭州时，不事宴游。在郡数年，不市一物，及离任，唯市《白乐天集》一部。后召拜御史中丞。卒年七十。谥恭惠。